વડાપ્રધાન નરેન્દ્ર મોદીના ડ્રીમ પ્રોજેક્ટ એવા સ્ટેચ્યુ ઓફ યુનિટીનુ આગામી તારીખ ૩૧મી ઓક્ટોબરના રોજ વડાપ્રધાનના હસ્તે લોકર્પણ કરવામાં આવનાર હોવાની મુખ્યમંત્રી વિજય રૂપાણીએ આજે કેવડીયા ખાતે જાહેરાત કરી હતી. વિશ્વમાં સૌથી ઊંચી આકાર લઇ રહેલી સરદાર વલ્લભભાઇ પટેલની પ્રતિમાનું ૩૧મી ઓક્ટોબર ૨૦૧૩ના રોજ તત્કાલીન મુખ્યમંત્રી નરેન્દ્ર મોદી દ્વારા ખાત મૂહૂર્ત કરવામાં આવ્યું હતું. મુખ્યમંત્રી વિજય રૂપાણી, મુખ્ય સચિવ જે. એન. સિંઘ, મુખ્યમંત્રી મુખ્ય અગ્રસચિવ કે.કૈલાસનાથન સહિત અગ્રણીઓએ કેવડીયામાં નિર્માણ પામી રહેલ સ્ટેચ્યુ ઓફ યુનિટીના કામનું રવિવારે બારીકાઈથી નિરીક્ષણ કર્યું હતું.